Ο **Άλβαρο Κολόμ** (*Álvaro Colom Caballeros* 15 Ιουνίου 1951- 23 Ιανουαρίου 2023 ) ήταν ο πρόεδρος της Γουατεμάλας από το 2008 ως το 2012.

Πρώτα χρόνια
------------

Γεννήθηκε στις 15 Ιουνίου του 1951 στην Πόλη της Γουατεμάλας και είναι γιος του Αντόνιο Κολόμ (αδερφού του δολοφονημένου (1979) δημάρχου της πρωτεύουσας της χώρας) και της Γιολάντας Καμπαγέρος.

Σπούδασε σε πολύ μικρό χρονικό διάστημα και πήρε Πτυχίο Μηχανικού από το Πανεπιστήμιο του Σαν Κάρλος. Στη συνέχεια ανέπτυξε επιχειρηματική δραστηριότητα και ανέλαβε διάφορες θέσεις σε κυβερνήσεις.

Απεβίωσε στις 23 Ιανουαρίου 2023 σε ηλικία 71 ετών

Πρώτη συμμετοχή σε εκλογές
--------------------------

Με το κόμμα UNE (*Unidad Nacional de la Esperanza*, δηλαδή Εθνική Ένωση για την Ελπίδα) κατήλθε υποψήφιος στις προεδρικές εκλογές του 2003 και ήρθε δεύτερος στο δεύτερο γύρο, χάνοντας από τον Όσκαρ Μπέρχερ στις 28 Δεκεμβρίου.

### Εκλογική νίκη

Ο Κολόμ, μέλος του κεντροαριστερού κόμματος "Εθνική Ένωση για την Ελπίδα" προκρίθηκε στο δεύτερο γύρο των προεδρικών εκλογών από τον α΄ γύρο στις 9 Σεπτεμβρίου του 2007 μαζί με τον υποψήφιο του Πατριωτικού Κόμματος, Ότο Πέρες Μολίνα. Στον τελικό γύρο, ο οποίος διεξήχθη στις 4 Νοεμβρίου, ο Κολόμ κέρδισε τις εκλογές.. Ο Κολόμ ανακηρύχθηκε νικητής κερδίζοντας 52,7% των ψήφων έναντι 47,3%, στο 96% των εκλογικών τμημάτων.. Ο Κολόμ είναι αποφασισμένος, όπως έχει δηλώσει, να πατάξει την εγκληματικότητα με το να καταπολεμήσει τη φτώχεια στη Γουατεμάλα.

Ορκίστηκε και ανέλαβε καθήκοντα στις 14 Ιανουαρίου του 2008.

Υπόθεση Ρόσενμπεργκ
-------------------

Στις 10 Μαΐου του 2009 αυτοκτόνησε ο δημοσιογράφος Ροδρίγο Ρόσενμπεργκ Μαρσάνο. Πριν πεθάνει, γύρισε ένα βίντεο στο οποίο ισχυρίστηκε ότι ο πρόεδρος Κολόμ θα ήταν υπεύθυνος για τη δολοφονία του. Η κυβέρνηση αρνήθηκε τις καταγγελίες. Σύμφωνα με το περιεχόμενο του βίντεο, ο Ρόσενμπεργκ λέει "Εάν παρακολουθείτε αυτό το μήνυμα είναι επειδή δολοφονήθηκα από τον πρόεδρο Άλβαρο Κολόμ , με τη βοήθεια του Γουστάβο Αλέχος" , προσωπικού γραμματέα του προέδρου.. Στις 12 Μαΐου του 2009 χιλιάδες άνθρωποι διαδήλωσαν έξω από την οικία του Κολόμ και απαίτησαν να αποδοθεί δικαιοσύνη.
.

Ανεξάρτητη έρευνα του ΟΗΕ κατέληξε στο συμπέρασμα ότι ο Ρόσενμπεργκ, ο οποίος έπασχε από κατάθλιψη έπειτα από το χωρισμό με τη σύζυγό του και τη δολοφονία της ερωμένης του, σχεδίασε την αυτοκτονία του και προσπάθησε να ενοχοποιήσει την κυβέρνηση, για λόγους εκδίκησης.

Τον Μάρτιο του 2011 ο Κολόμ και η σύζυγός του Σάντρα Τόρρες κατέθεσαν αίτηση για διαζύγιο έτσι ώστε να λάβουν μέρος στις γενικές εκλογές εκείνης της χρονιάς.

Παραπομπές
----------

1. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 27  Απριλίου 2014.
2. ↑  (Γερμανικά) *Εγκυκλοπαίδεια Μπρόκχαους*. colom-caballeros-alvaro.
3. ↑  *Roglo*. p=alvaro;n=colom.
4. ↑  www.prensalibre.com/guatemala/politica/fallece-alvaro-colom-expresidente-de-guatemala-confirman-fuentes-allegadas-a-la-familia-breaking/.
5. ↑  «Fallece Álvaro Colom, expresidente de Guatemala, confirman fuentes allegadas a la familia».
6. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 25  Ιουνίου 2015.
7. ↑  ioanna\_kardoulia (24 Ιανουαρίου 2023). «Γουατεμάλα: Πέθανε ο πρώην πρόεδρος Άλβαρο Κολόμ». *left.gr*. Ανακτήθηκε στις 24 Ιανουαρίου 2023.
8. ↑  BBC NEWS | World | Americas | Guatemala heads for run-off vote
9. ↑  «NEOTEC, WebMail». Αρχειοθετήθηκε από το πρωτότυπο στις 28 Οκτωβρίου 2007. Ανακτήθηκε στις 5 Νοεμβρίου 2007.
10. ↑  Center-leftist beats general in Guatemala election | International | Reuters
11. ↑  Lawyer accuses Guatemala leader *BBC*
12. ↑  «Guatemala rejects allegations of role in lawyer's death». *cnn.com*. Ανακτήθηκε στις 12 Μαΐου 2009.
13. ↑  «Exigen justicia frente a Casa Presidencial por el asesinato de Rodrigo Rosenberg». *prensalibre.com*. Ανακτήθηκε στις 12 Μαΐου 2009.
14. ↑  «Πρωτοφανής πολιτική εκδίκηση μέσα από τον τάφο». Το Βήμα. 15 Ιανουαρίου 2010. Αρχειοθετήθηκε από το πρωτότυπο στις 30 Απριλίου 2012. Ανακτήθηκε στις 6 Οκτωβρίου 2019.
15. ↑  «Διαζύγιο με σκοπό την προεδρική διαδοχή στη Γουατεμάλα». Ελευθεροτυπία. 22 Μαρτίου 2011. Ανακτήθηκε στις 25 Ιουλίου 2019.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Άλβαρο Κολόμ** |

* Ιστότοπος του κόμματος Unidad Nacional de la Esperanza
* «Centrist claims win in Guatemala». BBC News. 5 Νοεμβρίου 2007. .

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 136286319
* LCCN: n2010063926
* ISNI: 0000 0000 9286 6653
* GND: 138139822
* SUDOC: 158320352

 |

 |